L’Escola de Pasqua 2023 de Burjassot obri matrícula el 21 de març
2025-07-24

Amb la Setmana Santa molt a la vora, l’Ajuntament de Burjassot, a través de les regidories de Cultura i Joventut, llança l’Escola de Pasqua 2023, un projecte d’oci i temps lliure per als xiquets i xiquetes de Burjassot que, al temps, arriba cada any per a facilitar la conciliació a les famílies.

La matrícula per a l’Escola de Pasqua començarà dimarts que ve 21 de març, a les 9 h i es realitzarà preferentment de manera telemàtica en la Carpeta Electrònica. També es podran realitzar les matrícules presencialment, a la Casa de Cultura, de dilluns a dijous de 9 h a 14 h. Per a això, caldrà sol·licitar cita prèvia.

L’Escola de Pasqua 2023 tindrà lloc de l’11 al 14 d’abril i està dirigida a xiquetes i xiquets de 4 a 12 anys, nascuts entre el 2011 i el 2019. L’horari normal de l’Escola és de 9 h a 13.30 h i el preu és de 35 euros. L’horari especial, que també cobreix el tram de 8 h a 9 h s’incrementa amb un suplement de 7 euros, mentre que el servei de menjador, de 13.30 h a 15 h, té un suplement de 25 euros.

Les famílies nombroses i monoparentals es podran beneficiar del 50% de descompte, mentre sobre les famílies nombroses i monoparentals especials s’aplicarà un descompte del 100%.